Celia Moss Levetus

Celia Moss Levetus (Portsea uhartea, 1819 – Birmingham, 1873ko abenduaren 18a) ingeles idazle judua izan zen. Bere idazlanik ezagunena The Romance of Jewish History (1840) da, Marion Moss ahizparekin elkarlanean idatzia eta folletoi moduan argitaratua.

 Bizitza 
Joseph eta Amelia Mossen alaba, Celia Moss Portsea uhartean jaio zen 1819an eta hamaika haurride zituen. Celia eta bere ahizpa Marion (1821-1907) haurrak zirenean, aitak sarritan erromantizismoko poesia irakurtzen zien josten zuten bitartean. 1838an, ahizpa gazteek poesia bilduma bat argitaratu zuten eta Sir George Stauntoni eskaini zioten. Poema batzuetan, hala nola The Massacre of the Jews at York, juduekin lotutako gaiak jorratzen dituzte, eta beste batzuetan, adibidez The Battle of Bannockburn, ez. Poeta erromantikoen, erlijio-testu juduen eta Felicia Hemans eta Letitia Elizabeth Landon bezalako emakume idazle viktoriarren eragina izan zuten.

1840an, Londresen irakasle lanetan ari zirela, elkarlanean idatzi zuten The Romance of Jewish History eleberria eta Edward Bulwer-Lytton idazle eta politikariari eskaini zioten. Idazlan hori harpidetza bidez banatu zuten, eta Bulwer-Lytton eta Lord Palmerston harpidedunen artean zeuden. Hiru urte geroago Tales of Jewish History liburua idatzi zuten. Gainera, poemak eta ipuinak argitaratu zituzten The Sabbath Journal aldizkarian.

Celia Moss Lewis Levetus birghimdarrarekin ezkondu zen eta idazteari utzi zion denbora batez. Bizitzaren amaieran azken liburu bat argitaratu zuen, The King's Physician, and Other Tales. Birminghamen hil zen 1873an gaixotasun luze baten ondoren.

 Lanak 
 Early Efforts: A Volume of Poems, by the Misses Moss, of the Hebrew Nation, Aged 18 and 16 (Marion Mossekin batera, 1838)
 The Romance of Jewish History (Marion Mossekin batera, 1840)
 Tales of Jewish History (Marion Mossekin batera, 1843)
 The King's Physician, and Other Tales (1865)

 Erreferentziak 

 Kanpo estekak 

Kategoria:Hampshire konderriko jendea
Kategoria:Ingalaterrako poetak
Kategoria:Emakume poetak
Kategoria:Ingalaterrako eleberrigileak
Kategoria:Emakume eleberrigileak
Kategoria:Ingalaterrako ipuingileak
Kategoria:Emakume ipuingileak
Kategoria:Ingelesezko idazleak
Kategoria:XIX. mendeko emakume idazleak
Kategoria:Ingeles juduak